REPUBLIKA HRVATSKA
ZAGREBAČKA ŽUPANIJA
OPĆINA STUPNIK
OPĆINSKO VIJEĆE                                                                     
	
		                 	                       ZAPISNIK													
sa 4. sjednice Općinskog vijeća Općine Stupnik održane u utorak 16.09.2025. u prostorijama Općine Stupnik i elektronskim putem, Gornjostupnička 33, Gornji Stupnik s početkom u 17:00 sati.

Nazočni: predsjednik Općinskog vijeća Saša Tomečak i članovi Općinskog vijeća: Jelena Janković, Marko Farkač, Josipa Paulić, Anđelko Smolčak, Miroslav Lončarić, Danijel Miholić, Bruno Perković, Tomica Horvatinec, Dejan Prgić, Ivan Trgovec i Jasna Platužić
Nenazočani: Član Općinskog vijeća: Maja Babić.
Ostali nazočni: Općinski načelnik Vladimir Crnečki.                    
Djelatnici: Jasminka Očić, Sanina Jambrek, Ivana Svalina, Marina Ivić.
                  
Sjednicom je predsjedavao predsjednik Općinskog vijeća Saša Tomečak koji je pozdravio nazočne i utvrdio da sjednici prisustvuje 12 (dvanaest) vijećnika te je time postignut kvorum za valjano održavanje sjednice.

Predsjednik Općinskog vijeća Saša Tomečak predložio je sljedeći:

DNEVNI RED

1.	Odluka o ustrojstvu i djelokrugu upravnih tijela Općine Stupnik
2.	Odluka o izmjeni i dopunama Odluke o koeficijentima za obračun plaće službenika i namještenika 
3.	Odluka o broju i visini stipendija za školsku/akademsku godinu 2025/2026. 
4.	Pravilnik o dopuni Pravilnika o stipendiranju učenika i studenata s područja Općine Stupnik
5.	Odluka o imenovanju Povjerenstva za dodjelu stipendija Općine Stupnik
6.	Odluka o 3. izmjenama Poslovnika Općinskog vijeća Općine Stupnik

Predsjednik Općinskog vijeća Saša Tomečak otvorio je raspravu po predloženom dnevnom redu.
Članovi Općinskog vijeća nisu imali primjedbe na predloženi Dnevni red.

Predsjednik Općinskog vijeća Saša Tomečak dao je na glasanje predloženi Dnevni red.

Članovi Općinskog vijeća jednoglasno su usvojili predloženi Dnevni red.

Predsjednik Općinskog vijeća Saša Tomečak dao je na usvajanje zapisnik sa 3. sjednice Općinskog vijeća.

Predsjednik Općinskog vijeća Saša Tomečak dao je na usvajanje zapisnik sa 3. sjednice Općinskog vijeća.
Članovi Općinskog vijeća jednoglasno su usvojili zapisnik sa 3. sjednice Općinskog vijeća.

AD.1)  Odluka o ustrojstvu i djelokrugu upravnih tijela Općine Stupnik 

S.Tomečak – dao je riječ I.Svalini.
I.Svalina – pojasnila je Odluku o ustrojstvu i djelokrugu upravnih tijela Općine Stupnik.
S.Tomečak – zamolio je I. Trgovca da iznese stav Odbora za Statut, Poslovnik i Propise.

I. Trgovec – rekao je da su članovi Odbora za Statut, Poslovnik i Propise u većini podržali prvu točku dnevnog reda Odluku o ustrojstvu i djelokrugu upravnih tijela Općine Stupnik.
D.Miholić- rekao je da je protiv ove točke koja je vezana za promjenu Statuta koju smo imali na prošloj sjednici vijeća, za ukidanje Jedinstvenog upravnog odjela i formiranje dva nova odjela. Navedeno smatra nepotrebnim.
B.Perković- rekao je da se slaže s vijećnikom Miholićem i dodaje kako je na prvoj sjednici koja je održana u sedmom mjesecu na kojoj nije bio pristutan bilo svakavih najava, obećanja a da od toga nema ništa. Ono što je bilo najavljivano u predizbornoj kampanji “sad i odmah” i od toga nema ništa. Trenutno se radi situacija koja će dodatno dignuti troškove u općini i koja je potpuno nepotrebna. 
V.Crnečki- rekao je da ne namjerava reagirati na bilo kakave komentare ili mišljenja od kolege Perkovića dokle god ne ustupi podatke koji su zatreženi a zna da ih je dužan ustupiti. Ne misli pogati račune kolegi Perkoviću veća samo mještanima Općine Stupnik koji u svakom trenutku imaju pravo, mogu pitati i dobiti će odgovore na sva pitanja. Dodaje kako je očekivao bar minimun kooperativnosti od kolege Perkovića budući da i prima plaću od Općine Stupnik, šest mjeseci.
B.Perković -rekao je kako se načelnik u prva četri mjesaeca bavi s njegovom Facebook stranicom što je porazno na sve ono što je pričao u predizbornoj kampanji. Bavi se s njegovom privatnom Facebook stranicom, to nije vlasništvo Općine Stupnik nego njegovo privatno vlasništvo što će se vrlo brzo i vidjeti. Dokumentaciju koju je tražio od Općine Stupnik da mu se dostavi isto nije dobio dok je za neke jako važna transparentnost i revizija. Dodaje da dokumetaciju koju je zatražio da će mu se i dostaviti.
V.Crnečki – rekao je da traženu dokumentaciju neće dobiti dok ne ustupi podatke koje smo tražili. 
D.Prgić- rekao je da svako unapređenje rada Općine i općinskih tijela je dobro došlo. Aktualna vlast dobila je povjerenje mještana da posloži stvari onako kako vidi da je to najbolje. Neki se s tim neće složiti. Smatra da kad se preuzima vlast, da se aktualnoj vlasti da neko vrijeme pa i   nekih 100 dana da posloži neke stvari. U ovom slučaju čak bih  rekao da je potrebno  i puno više vremena. Dodaje kako je gospodin Perković imao osam godina i njegova prva Odluka je bila dati čistačici otkaz i angažiranje privatnog servisa za čišćenje. Uvjet za zapošljavanje u Općinu bila je plava iskaznica i rodbinske veze čemu  smo svi svjedočiči, građani su svjedočili i na kraju su pokazali palac dolje. Svakako da u budućnost treba izbjeći dodatne troškove za općinu ali misli da u prvoj fazi rada treba dati povjerenje načelniku da posloži stvari onako kako on misli da treba i da će se to pokazati kao ispravni put. 
V.Crnečki- rekao je da kolega Perković treba znati da se ne može ići u realizaciji bilo kakvih Projekta koje smo najavili u predizbornoj kamanji bez Rebalansa Proračuna. Na svim projektima se radi od prvog dana to ćemo i pokazati na sljedećoj sjednici vijeća točnije: što je napravljeno, što je u tijeku i  što će biti  realizirano u rokovima.
B.Perković- rekao je da to nije istina. Kojekakve najave su se mogle raditi i bez Rebalansa Proračuna, ne kažem da su se mogle sve. 
V.Crnečki – dodaje, realizirati se ne mogu bez Rebalansa Proračuna. 
B.Perković- dodaje kako se ništa nije realiziralo osim sazivanja dvije nepotrebne sjednice sa četiri i šest točaka u roku od par dana što je apsolutno nepotrebano kao i generiranje dodatnih troškova Općine. Čistačici se nije dao otkaz u roku od 100 dana što se može i provjeriti. Kao i sve ostalo izmišljate i naklapate bez ikavih pravih argumenata i bez uvida u stvari kako treba.  
D.Prgić- rekao je da u siječnju 2018. godine ukupan trošak plaća je bio 30.000,00 eura na preuzimanju dužnosti Brune Perkovića. U svibnju 2025 godine ukupan iznos za place je 47.00,00 eura što je povećanje troškova.
B.Perković - pitao je g.Prgića je li vidio proračun kad je preuzeo mandat i kad je završio mandat?
D.Prgić- odgovorio je da je gledao troškove za plaće, da je njemu “mantra” da će se povećati izdatci za plaću za novozaposlene pa je zato uspoređivao. 
B.Perković- odgovorio je da je bilo logično da se u osam godina napravi povećanje jer je bila hrpa inflacije to nije bila veza samo sa zaposlenima. Dizane su place čak i na nagovor vijeća gdje su sjedili isti ovi vjećnici koji su ga osobno tražili a on je zadržavao više nego što su oni pitali i to u tri navrat. Obim posla se povećao jer se radilo puno više prije toga a proračun je narastao, to pogledajte.

Članovi Općinskog vijeća su sa 9 (devet) glasova „za“ (Saša Tomečak, Jelena Janković, Marko Farkač, Josipa Paulić, Anđelko Smolčak, Jasna Platužić, Dejan Prgić, Ivan Trgovec i Tomica Horvatinec) i 3 (tri) glasa „protiv“ (Danijel Miholić, Miroslav Lončarić i Bruno Perković) donijeli

                                                             Odluku
o prihvaćanju Odluke o ustrojstvu i djelokrugu upravnih tijela Općine Stupnik.
Odluka se privija ovom zapisniku i čini njegov sastavni dio.

AD.2)  Odluka o izmjeni i dopunama Odluke o koeficijentima za obračun plaće službenika i namještenika

S.Tomečak – dao je riječ I.Svalini.
I.Svalina – pojasnila je  Odluku o izmjeni i dopunama Odluke o koeficijentima za obračun plaće službenika i namještenika.
S.Tomečak – zamolio je J.Janković da iznese stav Odbora za finacije i proračun.
J.Janković- dodala je da su članovi Odbora za financije i proračun jednoglasno donijeli zaključak o prihvaćanju Odluke o izmjeni i dopunama Odluke o koeficijentima za obračun plaće službenika i namještenika.

Predsjednik Općinskog vijeća Saša Tomečak dao je na glasanje Odluku o izmjeni i dopunama Odluke o koeficijentima za obračun plaće službenika i namještenika.
 
Članovi Općinskog vijeća su sa 9 (devet) glasova „za“ (Saša Tomečak, Jelena Janković, Marko Farkač, Josipa Paulić, Anđelko Smolčak, Jasna Platužić, Dejan Prgić, Ivan Trgovec i Tomica Horvatinec) i 3 (tri) glasa „protiv“ (Danijel Miholić, Miroslav Lončarić i Bruno Perković) donijeli
                                                             Odluku
o prihvaćanju Odluke o izmjeni i dopunama Odluke o koeficijentima za obračun plaće službenika i namještenika.
Odluka se privija ovom zapisniku i čini njegov sastavni dio.

AD.3) Odluka o broju i visini stipendija za školsku/akademsku godinu 2025/2026. 

S.Tomečak – dao je riječ S.Jambrek.
S.Jembrek – pojasnila je Odluku o broju i visini stipendija za školsku/akademsku godinu 2025/2026. 
S.Tomečak – zamolio je J.Platužić da iznese stav Odbora za društvene djelatnosti i socijalnu skrb.
J.Platužić- dodala je da su članovi Odbora za društvene djelatnosti i socijalnu skrb jednoglasno donijeli zaključak o prihvaćanju Odluke o broju i visini stipendija za školsku/akademsku godinu 2025/2026.
M.Lončarić- rekao je da bi podnio usmeni amandman na Odluku o visini stipendija da se u odluku doda, uz stipendije i nagrada za uspjeh u državnim natjecanjima u znanju u Republici Hrvatskoj za prva tri mjesta u visini od 300, 200 i 100 eura za sve učenike koji ostvare takve rezultate. Predlaže da se isto to učini i za uspjehe u sportu na isto tako državnim prvenstvima za prva tri mjesta za sportove koji su na razini Republike Hrvatske i gdje se ostvaruje upis u Hrvatski olimpijski odbor.
S.Jambrek - odgovorila je da imamo poseban Pravnik o stipendiranju vrhunskih sportaša. Za navedno dodaje da možemo mijenjati pravilnik ili da se donese novi za sljedeću sjednicu vijeća.
I.Svalina- rekla je da se inače amandmani podnose dan prije sjednice vijeća pisanim putem. Usmeni amandman se može podnijeti ako se većina prisutnih vijećnika s tim složi. Predlaže s obzirom da prijedlog vijećnika Lončarića nije u pravilniku o kojem se sada raspravlja bilo bi bolje pripremni prijedlog ili novog Pravilnika ili izmjene za sljedeću sjednicu. 
S.Tomečak – rekao je da daje prijedlog da se Odluka pripremi za sljedeću sjednicu vijeća.
T.Horvatinec- pozdravio je sve nazočne i pitao je na temelju čega se donijela brojka od 23 i 11 za stipendije?

S.Jambrek- odgovorila je da se Odluka donijela na temelju osiguranih sredstava u proračunu za 2025. godinu.
T.Hovatinec- pitao je da li se razmatra o povećanju stipendija?
V.Crnečki- rekao je u novom proračunu, da.

Predsjednik Općinskog vijeća Saša Tomečak dao je na glasanje Odluku o broju i visini stipendija za školsku/akademsku godinu 2025/2026.
Članovi Općinskog vijeća  jednoglasno su donijeli

                                                            Odluku
o prihvaćanju Odluke o broju i visini stipendija za školsku/akademsku godinu 2025/2026. 
Odluku se privija ovom zapisniku i čini njegov sastavni dio.

AD.4) 	Pravilnik o dopuni Pravilnika o stipendiranju učenika i studenata s područja Općine Stupnik

S.Tomečak – dao je riječ S.Jambrek.
S.Jembrek – pojasnila je Pravilnik o dopuni Pravilnika o stipendiranju učenika i studenata s područja Općine Stupnik.
S.Tomečak – zamolio je J.Platužić da iznese stav Odbora za društvene djelatnosti i socoijalnu skrb.
J.Platužić- dodala je da su članovi Odbora za društvene djelatnosti i socijalnu skrb jednoglasno donijeli zaključak o prihvaćanju Pravilnika o dopuni Pravilnika o stipendiranju učenika i studenata s područja Općine Stupnik.
T.Horvatinec- pitao je vezano za deficitarno zanimanje prosjek ocjena je 2,80, zašto je tako malo?
S.Jambrek- odgovorila je da radimo po pravilniku od 2019. godine i upravo zato što su to deficitarna zanimanja.
T.Horvatinec- rekao je da po njemu ima zanimanja npr.pekari ili neko drugo zanimanje gdje učenici mogu ostavriti bolju prosječnu ocjenu od medicinkog tehničara pa bi osoba koje ide u težu školu mogla izgubiti stipendiju. 
S.Jambrek- rekla je da imamo važeći pravilnik koji nam je na snazi i ako sad idemo na prijedlog izmjene Pravilnika nećemo stići na vrijeme raspisati natječaj za stipendije. Ovo je pravilnik koji je donijelo Općinko vijeće.
T.Horvatinec- rekao je da mu je nelogično da je tako mali koeficijent za deficitarna zanimanja.
D.Miholić- rekao je da djeca koja idu u lakšu školu uče malo teže. Ovo je samo minimalni prag jer i dalje stoji koliko mi stipendija dajemo. Sve je postavljeno iz prakse.
J.Paulić- rekla ja da misli da nepostoji teža i lakša škola, da je sve stvar smjera u koji ideš. 
B.Perković- rekao je da je zakonodavac nacionalno tjelo. Vlada RH i Ministarstvo donijeli su posebne grane o stipendiranju na državnoj razini. U pravilniku odnosno u natječaju posebno je naveden broj stipendija za ta zanimanja. Nedostatak je takvih učenika u školama i poanata je da ih se tako lakše nagovori da idu u takva zanimanja.
S.Jambrek- rekla je da veliki postotak učeničkih stipendija otpada na deficitarna zanimanja za koja dodjeljujemo dvanaest stpednija, devet za izvrsnost i dvije po socijalnom kriteriju.
B.Perković- rekao je da su se inače poslodavci s našeg područja žalili da nema ljudi koji bi se bavili takvim zanimanjima. 
S.Tomečak – dodao je kako su nam sad svima stvari puno jasnije. 
 
Predsjednik Općinskog vijeća Saša Tomečak dao je na glasanje Pravilnik o dopuni Pravilnika o stipendiranju učenika i studenata s područja Općine Stupnik.

Članovi Općinskog vijeća jednoglasno su donijeli
                                                        
                                                     Odluku
o prihvaćanju Pravilnika o dopuni Pravilnika o stipendiranju učenika i studenata s područja Općine Stupnik.
Odluku se privija ovom zapisniku i čini njegov sastavni dio.

AD.5)  Odluka o imenovanju Povjerenstva za dodjelu stipendija Općine Stupnik

S.Tomečak – dao je riječ S.Jambrek.
S.Jembrek – pojasnila je Odluku o imenovanju Povjerenstva za dodjelu stipendija Općine Stupnik.
S.Tomečak – zamolio je J.Platužić da iznese stav Odbora za društvene djelatnosti i socijalnu skrb.
J.Platužić- dodala je da su članovi Odbora za društvene djelatnosti i socijalnu skrb jednoglasno donijeli zaključak o prihvaćanju Odluke o imenovanju Povjerenstva za dodjelu stipendija Općine Stupnik.

Predsjednik Općinskog vijeća Saša Tomečak dao je na glasanje Odluku o imenovanju Povjerenstva za dodjelu stipendija Općine Stupnik.

Članovi Općinskog vijeća  jednoglasno su donijeli
 
                                                             Odluku
o prihvaćanju Odluke o imenovanju Povjerenstva za dodjelu stipendija Općine Stupnik.
Odluka se privija ovom zapisniku i čini njegov sastavni dio.

AD.6)  Odluka o 3. izmjenama Poslovnika Općinskog vijeća Općine Stupnik

S.Tomečak – dao je riječ I.Svalini.
I.Svalina – pojasnila je Odluku o 3. izmjenama Poslovnika Općinskog vijeća Općine Stupnik.
S.Tomečak – zamolio je I. Trgovca da iznese stav Odbora za Statut, Poslovnik i Propise.
I. Trgovec – rekao je da su članovi Odbora za Statut, Poslovnik i Propise u većini podržali  šestu točku dnevnog reda Odluka o 3. izmjenama Poslovnika Općinskog vijeća Općine Stupnik.
B.Perković – rekao je da se u samim izmjenama Poslovnika moglo napraviti nešto što se u predizbornim obećanjima dogodilo. Tu sjedi nekoliko vijećnika koji su rekli da će mjenjati uvjeti rada vijeća. Sada se time nitko ne zamara već ih zanima kako će funkcionirati upravna tijela u općini po čemu se vidi da se ne zna. Za izmjenu samog Poslovnika ne traba niti rebalans Proračuna niti bilo kakav finacijski izvještaj.
D.Miholić- rekao je da je kao član Odbora bio protiv ove točke jer je vezano uz prvu izmjenu Statuta.

Predsjednik Općinskog vijeća Saša Tomečak dao je na glasanje Odluku o 3. izmjenama Poslovnika Općinskog vijeća Općine Stupnik.
 
Članovi Općinskog vijeća su sa 9 (devet) glasova „za“ (Saša Tomečak, Jelena Janković, Marko Farkač, Josipa Paulić, Anđelko Smolčak, Jasna Platužić, Dejan Prgić, Ivan Trgovec i Tomica Horvatinec) i 3 (tri) glasa „protiv“ (Danijel Miholić, Miroslav Lončarić i Bruno Perković) donijeli
                                                            Odluku
o prihvaćanju Odluke o 3. izmjenama Poslovnika Općinskog vijeća Općine Stupnik.
Odluka se privija ovom zapisniku i čini njegov sastavni dio.

Sjednica je završila s radom u 17:38 sati.

KLASA: 024-02/25-01/8
URBROJ: 238-28-01-25-2

   Po tonskom i elektronskom zapisu zapisnik sastavila:
	
      Marina Ivić		
OPĆINSKO VIJEĆE
PREDSJEDNIK:

      Saša Tomečak